આ નિર્ણયનું બીજું પરિણામ એ હશે કે જે ઘરાકોએ બંધાતા બિલ્ડિંગમાં ફ્લૅટ બુક કરાવ્યો છે તેમને ફ્લૅટની સાઇઝ અને લે-આઉટમાં થોડું સમાધાન કરવું પડશે. બાલ્કની, ફ્લાવર-બેડ જેવી ફ્રી એફએસઆઇ જેવી જગ્યાઓ હવે આ નવા નિયમને કારણે ઘરના લે-આઉટમાં નહીં ગણાઈ શકે અને એને લીધે મોટો ફેરફાર થશે. આ બાજુ ઘણા એક્સપર્ટોનું કહેવું છે કે આ પગલું રીડેવલપમેન્ટ યોજનાને દબાવવા માટે લેવાયેલું છે. તેમનું માનવું છે કે આજની પરિસ્થિતિમાં રીડેવલપમેન્ટ પ્રોજેક્ટ હોય તો એને બેની એફએસઆઇ મળે છે અને એસઆરપી એટલે કે સ્લમ રીડેવલપમેન્ટ ઑથોરિટી પ્રોજેક્ટને ત્રણની એફએસઆઇ મળે છે. આ યોજના બધા માટે સમાન નથી. ખાસ કરીને શહેરમાંની નાની જમીન માટે રીડેવલપમેન્ટ કરવું યોગ્ય નહીં રહે.